પોલીસ સ્ટેશનના સૂત્રો દ્વારા પ્રાપ્ત વિગત અનુસાર રવિવારે મોડી રાત્રે હિંમતનગર નજીકના વિરાવાડા ગામની પી.ટી.સી. કોલેજ પાસેથી બેફામ ગતિએ પસાર થતા એક અજાણ્યા વાહને ૩૫ થી ૩૮ વર્ષની વયના અજાણ્યા ઇસમને ટક્કર મારતા ગંભીર અકસ્માત સર્જાયો હતો. અકસ્માતની ઘટનામાં અજાણ્યા ઇસમને શરીરે ગંભીર ઇજાઓ પહોંચતા તેનું મોત નિપજયુ હતું, જયારે અકસ્માત સર્જી અજાણ્યો વાહન ચાલક ઘટના સ્થળ પરથી ભાગી છૂટયો હતો. ઘટના સંદર્ભે હિંમતનગર તાલુકાના ગામડી ગામના રહીશ અમરતસિંહ દીપસિંહ પરમારે ગાંભોઇ પોલીસ સ્ટેશનમાં ફરિયાદ નોંધાવતા પોલીસે અજાણ્યા વાહન ચાલક વિરૂધ્ધ ગુનો નોંધી તપાસ હાથ ધરી છે.